Kepa o qetelletse a tlotse molao habedi. O entse eng Hobaneng a ile a etsa tlolo ka nngwe ya molao? Borathutamahlale ba itiretše DNA yeo e nago le mongwalo o fetošitšwego gotee le diswantšho le difaele tša go theetšwa, go fo swana le kamoo mekero ya ditaba ya go diriša dikhomphutha e bolokago tsebišo ka gona. Ka morago banyakišiši ba ile ba kgona go fetoša tsebišo yeo e bolokilwego ka go nepagala mo go feletšego. Borathutamahlale ba dumela gore ge nako e dutše e eya, ka go diriša mokgwa wo, grama e tee ya DNA ya maitirelo e ka kgona go boloka tsebišo ya di-CD tše 3 000 000 le gore tsebišo ye e ka bolokwa lebaka la nywaga e makgolo ge e ba e se e dikete. Go na le kgonagalo ya gore tshepedišo ye e ka boloka tsebišo ya lefase ka moka yeo e bolokilwego dikhomphutheng. Ka baka leo DNA e bitšwa “bobolokelo bja tsebišo bja maemo a godimo kudu bja khomphutheng (hard drive).”